भास्कर न्यूज | आबूरोड
भास्कर न्यूज | आबूरोड
बीतेदिनों आवासीय कॉलोनी में घायल बंदर के बच्चे के इलाज में कोताही बरतने के मामले में पशुपालन विभाग के संयुक्त निदेशक ने पशु चिकित्साधिकारी और एक कर्मचारी को निलंबित किया है। प्राप्त जानकारी के अनुसार गत 28 दिसबर को आवासीय कॉलोनी में एक बंदर के बच्चे को कुत्तों ने घायल कर दिया था, जिसे चांदनी खंडेलवाल ने पशु चिकित्सालय पहुंचाया। डॉक्टर्स ने प्राथमिक चिकित्सा की, लेकिन रैबीज के इंजेक्शन नहीं होने पर वह इंजेक्शन बाजार से लाई। अगले दिन डॉक्टरे सहायकों को चिकित्सा के लिए घर आने को कहा, लेकिन दूसरे दिन शाम तक भी वे नहीं पहुंचे, जिस पर वह बंदर के बच्चे को लेकर दुबारा पशु चिकित्सालय ले गई और इलाज किया, लेकिन देर रात उसकी मौत हो गई। इस पर चांदनी खंडेलवाल ने पशु चिकित्सा विभाग के उच्चाधिकारियों को इस मामले से अवगत कराते हुए लापरवाही बरतने वाले डॉक्टर्स कर्मचारियों के खिलाफ कार्रवाई की मांग। सूचना थानाधिकारी सुमेर सिंह राठौड़ मय जाब्ता पहुंचे। तहसीलदार कुपाराम लोहार भी पहुंचे और मामला शांत कराया। इधर, ज्योति खंडेलवाल चांदनी खंडेवाल की शिकायत पर पशुपालन विभाग के संयुक्त निदेशक ने लापरवाही बरतने वाले पशु चिकित्सा अधिकारी डॉ. लेखराज नारवाल फस्र्ट ग्रेड पशुधन परिचर किशनलाल को निलंबित किया है। निलंबन के बाद मुख्यालय कार्यालय संयुक्त निदेशक पशु पालन विभाग सिरोही रहेगा।
आबूरोड. मौकेपर पहुंचे पुलिस अधिकारियों को मामले की जानकारी देती शिकायतकर्ता।
इलाज में कोताही बरती, पशु चिकित्सक और एक कर्मचारी निलंबित
bho_Deva bho_Deva hin_Deva hin_Deva hin_Deva